ՀԻՄՆԱՎՈՐՈՒՄ
«ՍՏԱՆԴԱՐՏԱՑՄԱՆ ԵՎ ՉԱՓԱԳԻՏՈՒԹՅԱՆ ԱԶԳԱՅԻՆ ՄԱՐՄԻՆ»

1. Ընթացիկ իրավիճակը և իրավական ակտի ընդունման անհրաժեշտությունը․
Ներկայումս «Հայաստանի արտահանման ապահովագրական գործակալություն»  ապահովագրական փակ բաժնետիրական ընկերությունը (այսուհետ՝ Ընկերություն), առանց որևէ իրավական կարգավորման, գործունեություն է իրականացնում Հայաստանի Հանրապետության էկոնոմիկայի նախարարության (Այսուհետ՝ Նախարարություն) Մհեր Մկրտչյան 5 հասցեում գտնվող Բ մասնաշենքի 9-րդ հարկի 7 սենյակներում (տարածք` 132 քմ): Զբաղեցրած տարածքը հնարավորություն չի տալիս բոլոր աշխատակիցների համար ապահովել լիարժեք աշխատանքային պայմաններ, հաճախորդների համար ապահովել պատշաճ ընդունելություն, կազմակերպել քննարկումներ, անցկացնել նիստեր։ 
Ելնելով Ընկերության գործունեությունն առավել արդյունավետ կազմակերպելու անհրաժեշտությունից՝ առաջարկում ենք դիտարկել «Ստանդարտացման և չափագիտության ազգային մարմին» փակ բաժնետիրական ընկերությանը սեփականության իրավունքով պատկանող` Երևան քաղաքի Արաբկիր վարչական շրջան, Կոմիտասի պողոտա թիվ 49/4 շենք, հ2 հասցեում գտնվող անշարժ գույքը՝ համապատասխան չափով կանոնադրական կապիտալից նվազեցնելով, սահմանված կարգով, անհատույց օգտագործման իրավունքով ամրացնել Ընկերությանը։ 
2. [bookmark: _Hlk192170047] Առկա խնդիրների առաջարկվող լուծումները և կարգավորման առարկան. 
	Ներկայումս, Ընկերությունը, իր գործունեությունը Նախարարության թվով յոթ սենյակներում իրականացնելով, հնարավորություն չունի իր աշխատանքների բնականոն ընթացքը պատշաճ իրականացնել։
	Միաժամանակ հարկ է նշել, որ Ընկերությունը նախատեսում է 2026-2027թթ․ պատշաճ ընդունել պատվիրակություններ, ինչպես նաև կազմակերպել ցուցահանդեսներ և միջոցառումներ, որոնց կազմակերպման համար անհրաժեշտ է համապատասխան տարածք։ 
3. Նախագծի մշակման գործընթացում ներգրավված ինստիտուտները և անձինք․
	Նախագիծը մշակվել է Հայաստանի Հանրապետության էկոնոմիկայի նախարարության կողմից: 
4. [bookmark: _Hlk192170066]Ակնկալվող արդյունքները.
	Սույն Նախագծի ընդունմամբ կլուծվի «Հայաստանի արտահանման ապահովագրական գործակալություն» ապահովագրական փակ բաժնետիրական ընկերության գործունեության արդյունավետության համար անհրաժեշտ տարածքի խնդիրը։
5. [bookmark: _Hlk192170095]Կապը ռազմավարական փաստաթղթերի հետ.
[bookmark: _Hlk192170106]Նախագիծը բխում է ՀՀ կառավարության օգոստոսի 18-ի «Հայաստանի Հանրապետության կառավարության ծրագրի մասին» N 1363-Ա որոշման հավելվածով հաստատված ՀՀ կառավարության ծրագրից՝ (2021-2026թթ․) 6-րդ գլխի « Ինստիտուցիոնալ զարգացում» բաժնի 6․7 Պետական գույքի արդյունավետ կառավարում» ենթաբաժնի միջոցառումներից։ Մասնավորապես՝ պետական գույքի կառավարման արդյունավետությունը բարձրացնելու նպատակով առանձնացվելու է բարելավման կարիք ունեցող և հետագայում օտարման ոչ ենթակա, որպես պետական սեփականություն պահպանվող գույքը, և որոշակի ներդրումային ծրագրերի իրականացման դիմաց երկարատև վարձակալության և անհատույց օգտագործման տրամադրման միջոցով ապահովվելու են տվյալ գույքի հիմնանորոգումը և վերակառուցումը։ 
6.  Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները.
««Ստանդարտացման և չափագիտության ազգային մարմին» փակ բաժնետիրական ընկերության կանոնադրական կապիտալը նվազեցնելու, անշարժ գույք ամրացնելու և անհատույց օգտագործման իրավունքով անշարժ գույք հանձնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների ավելացում կամ նվազեցում չի սպասվում:
